cyanic-selkie/wikianc huggingface dataset:
शिक्षण सामग्री
वही शिक्षक छात्रों के लिए आदर्श होता है, और उसी शिक्षक का शिक्षण आदर्ष शिक्षण कहलाता है जो अपनी पाठ्य सामग्री को इन रोचक सहायक सामग्री के माध्यम से प्रस्तुत करता है। क्योंकि ये न केवल छात्रों का ध्यान केन्द्रित करती है बल्कि उन्हें उचित प्रेरणा भी देती है चाहे वह वास्तविक वस्तु हो, चित्र, चार्ट या कोई तकनीकी उपकरण सभी से छात्रों के मस्तिष्क में एक बिंब निर्माण करता है। अध्यापन में नवीनता लाने के लिए सहायक सामग्री का प्रयोग शिक्षक के लिए बांछनीय ही नहीं अनिवार्य भी है।
उपरोक्त परिभाषाओं से स्पष्ट होता है कि सहायक सामग्री वह सामग्री, उपकरण तथा युक्तियाँ हैं जिनके प्रयोग करने से विभिन्न शिक्षण परिस्थितियों में छात्रों और समूहों के मध्य प्रभावशाली ढंग से ज्ञान का संचार होता है।
सहायक सामग्री के उद्देश्य
सहायक सामग्री का उपयोग निम्नांकित उद्देश्य प्राप्ति हेतु किया जाता है-
फतेहगढ़ साहिब
फतेहगढ़ साहिब (Fatehgarh Sahib) भारत के पंजाब राज्य के फतेहगढ़ साहिब ज़िले में स्थित एक नगर है। यह ज़िले का मुख्यालय भी है। इस स्थान का सिख धर्म में बहुत महत्व है। यहाँ औरंगज़ेब के सरहिंद के फौजदार वजीर खान ने गुरु गोविंद सिंह के दो बेटों - फतेह सिंह और ज़ोरावर सिंह को दीवार में ज़िन्दा चुनवा दिया था।
विवरण
फतेहगढ़ साहिब का सिक्‍खों की श्रद्धा और विश्‍वास का प्रतीक है। पटियाला के उत्‍तर में स्थित यह स्‍थान ऐतिहासिक और धार्मिंक दृष्टि से बहुत महत्‍वपूर्ण है। सिक्‍खों के लिए इसका महत्‍व इस लिहाज से भी ज्‍यादा है कि यहीं पर गुरु गोविंद सिंह के दो बेटों को सरहिंद के तत्‍कालीन फौजदार वजीर खान ने दीवार में जिंदा चुनवा दिया था। उनका शहीदी दिवस आज भी यहां लोग पूरी श्रद्धा के साथ मनाते हैं। फतेहगढ़ साहिब जिला को यदि गुरुद्वारों का शहर कहा जाए तो गलत नहीं होगा। यहां पर अनेक गुरुद्वारे हैं जिनमें से गुरुद्वारा फतेहगढ़ साहिब का विशेष स्‍थान है। इसके अलावा भी इस जिले में घूमने लायक अनेक जगह हैं।
आम खास बाग
आम खास बाग का निर्माण जनता के लिए किया गया था। जब शाहजहां अपनी बेगम के साथ लाहौर आते-जाते थे, तब वे यहां आराम करते थे। उनके लिए बाग में महलों का निर्माण भी किया गया था। महलों को देख कर लगता है कि उनमें वातानुकूलन का प्रबंध था। इन्‍हें शरद खाना कहा जाता है। इसके अलावा यहां शीश महल (दौलत-खाना-ए-खास), हमाम और एक कुंड भी है जहां पानी गर्म करने की विविध विधियों को अपनाया जाता था।
वर्तमान में आमखास बाग में पर्यटक परिसर है जिसे मौलासरी कहा जाता है। एक खूबसूरत बगीचा और नर्सरी की व्‍यवस्‍था भी यहां की गई है।
संघोल
यह हड़प्‍पा संस्‍कृति से संबंधित प्राचीन क्षेत्र है जिसकी देखरेख भारतीय पुरातत्‍व सर्वेक्षण विभाग करता है। इस स्‍थान पर पर्यटक परिसर का निर्माण कार्य भी शुरु किया जा रहा है। संघोल लुधियाना-चंडीगढ़ रोड़ पर स्थित है। संघोल संग्रहालय का उद्घाटन 1990 में किया गया था इस संग्रहालय में अनेक महत्‍वपूर्ण प्राचीन अवशेषों को रखा गया है जिनसे पंजाब की सांस्‍कृतिक धरोहरों समेत अनेक प्रकार की जानकारियां मिलती हैं। संग्रहालय का निर्माण न केवल पंजाब की संस्‍कृति से लोगों को रूबरू कराना था बल्कि लोगों को इस संस्‍कृति का सम्‍मान करने के लिए प्रेरित करने के उद्देश्‍य से किया गया था। संघोल की खुदाई के दौरान इकट्ठा किए गए करीब 15000 पुरातत्‍व अवशेषों के बहुमूल्‍य खजाने को इस संग्रहालय में देखा जा सकता है।
उस्‍ताद दी मजार
कहा जाता है कि यह मकबरा मशहूर वास्‍तुकार उस्‍ताद सयैद खान की याद में बनाया गया था। उस्‍ताद का यह मकबरा रौजा शरीफ से करीब डेढ़ किलोमीटर की दूरी पर स्थित है।
शागिर्द दी मजार
उस्‍ताद की मजार के कुछ ही दूरी पर एक और खूबसूरत मजार है। यह मजार ख्‍वाजा खान की है जो उस्‍ताद सयैद खान के शागिर्द थे। उन्‍हें भी भवन निर्माण में महारत हासिल थी। इन दोनों मजारों के वास्‍तुशिल्‍प में अंतर है। इस अंतर के अलावा शागिर्द की मजार पर खूबसूरत चित्रकारी भी की गई है जिनमें से कुछ को अभी भी देखा जा सकता है। ये दोनों मकबरे वास्‍तुशिल्‍प की मुस्लिम शैली को दर्शाते हैं। एक तरह से ये दिल्‍ली के हुमायूं के मकबरे की याद दिलाते हैं।
गुरुद्वारा बहेर साहिब
फतेहगढ़ साहिब के बहेर गांव में स्थित गुरुद्वारा बहेर साहिब पंजाब के प्रसिद्ध गुरुद्वारों में से एक है। इसका संबंध सिक्‍खों के नौवें गुरु, गुरु तेग बहादुर से जोड़ा जाता है। माना जाता है कि अपनी दादु माजरा-भगराना की यात्रा के दौरान गुरु तेग बहादुर यहां रुके थे और इस दौरान अनेक चमत्‍कार किए थे। उन्‍होंने ही इस गांव का नाम बहेर रखा था। बड़ी संख्‍या में सिक्‍ख श्रद्धालु इस गुरुद्वारे की ओर रुख करते हैं।
गुरुद्वारा नौलखा साहिब
गुरुद्वारा नौलखा साहिब सरहिंद से 15 किलोमीटर दूर नौलखा गांव में स्थित है। भक्‍त मानते हैं कि मालवा जाते समय गुरु तेग बहादुर यहां आए थे। जनश्रुतियों के अनुसार एक सिक्‍ख श्रद्धालु लखी शाह बंजारा का सांड खो गया। उसके गुरु तेग बहादुर जी से कहा कि अगर वे उसका सांड ढ़ूंढ देंगे तो वह उन्‍हें नौ रूपये देगा। गुरुजी के सांड ढूंढ निकालने पर लखी शाह ने नौ रूपये गुरुजी को दिए। गुरु ने ये पैसे अपने गरीब अनुयायियों को बांट दिए और कहा कि ये नौ रूपये नौ लाख के बराबर हैं। इस घटना के बाद गांव का नाम नौलखा पड़ गया।
हवेली टोडर मल
जहाज हवेली के नाम से मशहूर हवेली टोडर मल फतेहगढ़ साहिब से केवल एक किलोमीटर दूर है। सरहिंदी ईंटों से बनी यह खूबसूरत हवेली दीवान टोडर मल का निवास स्‍थान था। युवा साहिबजादे के 300वें शहीदी दिवस के सम्‍मान में पंजाब विरासत ट्रस्‍ट ने इस हवेली की मौलिक शान को बनाए रखने का फैसला किया है।
शहीदी जोड़ मेला
शहीदी जोड़ मेला सरसा नदी के किनारे गुरुद्वारा परिवार विछोड़ा में मनाया जाने वाला वार्षिकोत्‍सव है। यह दिसंबर के चौथे सप्‍ताह में शुरु होता है और तीनों तक चलता है। यह मेला गुरु गोविंद सिंह के दो छोटे बच्‍चों को श्रद्धांजली देने के लिए मनाया जाता है जिनका अंतिम संस्‍कार फतेहगढ़ साहिब में किया गया था। गुरु गोविंद सिंह सिक्‍खों के दसवें गुरु थे। इनके लड़कों को इस्‍लाम धर्म न अपनाने के लिए जिंदा चुनवा दिया गया था। बड़ी संख्‍या में भक्‍त इस मेला में हिस्‍सा लेते हैं।
सधना कसाई की मस्जिद
सधना कसाई की मस्जिद फतेहगढ़ साहिब जिले के सरहिंद में है। यह अद्भुत मस्जिद सरहिंदी ईंटों से बनाई गई है और इसमें टी शैली की चित्रकारी की गई है। यह मस्जिद पुरातत्‍व विभाग के अधीन सबसे पुरानी मस्जिदों में से एक है। श्री गुरु ग्रंथ साहिब में भी सधना कसाई का एक शब्द है।
शाजापुर विधानसभा निर्वाचन क्षेत्र
शाजापुर विधानसभा क्षेत्र मध्य भारत में मध्य प्रदेश राज्य की 230 विधानसभा निर्वाचन क्षेत्रों में से एक है। यह देवास (लोकसभा निर्वाचन क्षेत्र) का एक खंड है।
यह शाजापुर जिले का हिस्सा है।
श्रीमंगल उपज़िला
श्रीमंगल उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल होता है (ज़िले की अधीन)। यह सिलेट विभाग के  मौलवीबाजार ज़िले का एक उपजिला है, जिसमें, ज़िला सदर समेत, कुल 7 उपज़िले हैं, और मुख्यालय  मौलवीबाजार सदर उपजिला है। यह बांग्लादेश की राजधानी ढाका से उत्तर-पूर्व की दिशा में अवस्थित है। यह मुख्यतः एक ग्रामीण क्षेत्र है, और अधिकांश आबादी ग्राम्य इलाकों में रहती है।
अवस्थिती
श्रीमंगल उपजिला बांग्लादेश के पूर्वी सीमान्त में स्थित, सिलेट विभाग के  मौलवीबाजार जिले  में स्थित है।
बाहरी कड़ियाँ
श्रेणी:सिलेट विभाग के उपजिले
भारत के राज्य तथा केन्द्र-शासित प्रदेश
भारत राज्यों का एक संघ है। इसमें 28 राज्य और 8 केन्द्र शासित प्रदेश हैं। ये राज्य और केन्द्र शासित प्रदेश पुनः जिलों और अन्य क्षेत्रों में बाँटे गये हैं।
भारत के राज्य और केन्द्र-शासित प्रदेश
28 राज्यों की पूरी सूची : 8 केंद्र शासित प्रदेशों की पूरी सूची :
Jammu and Kashmir has 42,241 km2 of area administered by India and 78,114 km2 of area controlled by Pakistan under Azad Kashmir and Gilgit-Baltistan, which is claimed by India as part of Jammu and Kashmir. Additionally, it has 5,180 km2 of area controlled by the People's Republic of China under Trans-Karakoram Tract, which is also claimed by India as part of Jammu and Kashmir.
१९५६ से पूर्व
भारत के इतिहास में भारतीय उपमहाद्वीप पर विभिन्न जातीय समूहों ने शासन किया और इसे अलग-अलग प्रशासन-संबन्धी भागों में विभाजित किया। आधुनिक भारत के वर्तमान प्रशासनिक प्रभाग नए घटनाक्रम हैं, जो ब्रिटिश औपनिवेशिक काल के दौरान विकसित हुए। ब्रिटिश भारत में, वर्तमान भारत, पाकिस्तान और बंगलादेश, साथ ही अफ़्गानिस्तान प्रांत और उससे जुड़े संरक्षित प्रांत, बाद में उपनिवेश बना, बर्मा (म्यांमार) आदि, सभी राज्य समाहित थे। इस अवधि के दौरान, भारत के क्षेत्रों में या तो ब्रिटिशों का शासन था या उन पर स्थानीय राजाओं का नियंत्रण था। १९४७ में स्वतन्त्रता के बाद इन विभागों को संरक्षित किया गया और पंजाब तथा बंगाल के प्रांतों को भारत और पाकिस्तान के बीच विभाजित किया गया। नए राष्ट्र के लिए पहली चुनौती थी राजसी राज्यों का संघों में विलय।
स्वतन्त्रता के बाद, हालांकि, भारत में अस्थिरता आ गई। कई प्रांत औपनिवेशिकरण के उद्देश्य से ब्रिटिशों द्वारा बनाए गए, पर इन पर भारतीय नागरिकों की या राजसी राज्यों की कोई इच्छा दिखाई नहीं दी। १९५६ में जातीय तनाव ने संसद का दरवाजा खटखटाया और राज्य पुनर्गठन अधिनियम के आधार पर देश को जातीय और भाषाई आधार पर पुनर्निर्माण करने के लिए अधिनियम लाया गया।
१९५६ के बाद
भारत में जिस प्रकार पूर्व में फ़्रांसीसी और पुर्तगाली उपनिवेशों को गणराज्य में समाहित किया गया था, वैसे ही १९६२ में पांडिचेरी, दादरा, नगर हवेली, गोआ, दमन और दियू को संघ राज्य बनाया गया।
१९५६ के बाद कई नए राज्यों और संघ राज्यों को बनाया गया। बम्बई पुनर्गठन अधिनियम के द्वारा १ मई, १९६० को भाषाई आधार पर बंबई राज्य को गुजरात और महाराष्ट्र के रूप में अलग किया गया। १९६६ के पंजाब पुनर्गठन अधिनियम ने भाषाई और धार्मिक पैमाने पर पंजाब (भारत) को हरियाणा के नए हिन्दू बहुल और हिन्दी भाषी राज्यों में बाँटा और पंजाब के उत्तरी जिलों को हिमाचल प्रदेश में स्थानांतरित कर दिया गया और एक जिले को चण्डीगढ़ का नाम दिया जो पंजाब और हरियाणा की साझा राजधानी है। नागालैण्ड १९६२ में, मेघालय और हिमाचल प्रदेश १९७१ में, त्रिपुरा और मणिपुर १९७२ में राज्य बनाए गए। १९७२ में अरुणाचल प्रदेश को एक केंद्र शासित प्रदेश बना दिया गया। सिक्किम राज्य १९७५ में एक राज्य के रूप में भारतीय संघ में सम्मिलित हो गया। १९८६ में मिज़ोरम और १९८७ में गोआ और अरुणाचल प्रदेश राज्य बने जबकि गोवा के उत्तरी भाग दमन और दीयु एक अलग संघ राज्य बन गए। २००० में तीन नए राज्य बनाए गए। पूर्वी मध्य प्रदेश से छत्तीसगढ़ (१ नवंबर, २०००) में और उत्तरांचल (९ नवंबर, २०००) बनाए गए जो अब उत्तराखण्ड है। उत्तर प्रदेश के पहाड़ी क्षेत्रों के कारण झारखण्ड (१५ नवंबर २०००) को बिहार के दक्षिणी जिलों में से पृथक कर बनाया गया। दो केन्द्र शासित प्रदेशों दिल्ली और पाण्डिचेरी (जो बाद में पुदुचेरी कहा गया) को विधानसभा सदस्यों का अधिकार दिया गया और अब वे छोटे राज्यों के रूप में गिने जाते हैं।
भूलभुलैया
भूलभुलैया प्रकोष्ठों ओर मार्गों का ऐसा जाल है जो भ्रम में डाल देता है तथा जिसके कारण निकासमार्ग का ज्ञान होना कठिन होता है। इसका आधुनिक रूप व्यूह है। प्रतिध्वनि के माध्यम से आप सैकड़ो फीट दुर किसी के फुस्फुसाने की ध्वनि सुन सकते है,,जो इसके स्थापत्य का एक विशिष्ट गुण है।
मनोरंजन के लिये बगीचों में दोनों ओर पौधे अथवा बाढ़ इस प्रकार लगाई जाती है कि निकास मार्ग तथा बगीचे का केंद्र ज्ञात करना कठिन होता है इंग्लैंड के हैंपटन कोर्ट राजमहल में बगीचे की भूलकुलैयाँ का सर्वोत्कृष्ट नमूना वर्तमान है। अब तो बहुत से खेल भी इस आधार पर बनाए गए हैं। इनसे खिलाड़ी की कुशाग्र बुद्धि की परीक्षा होती है।
कुछ प्रमुख भूलभुलैया
प्राचीन काल में भारत तथा विदेशों में सम्राटों ने जो भूलभुलैयाँ बनवाई, उनमें निम्नलिखित प्रमुख है:
ईजिप्शियन भूलभलैयाँ 2300 ई0 पू0 अमैनेही (Amenehe) तृतीय द्वारा बनाई गई थी। हिरोडोट्स के अनुसार यह मोएरिस (Moeris) झील के सामने पूर्व की ओर स्थित थी और चारों ओर दीवार से घिरी हुई थी। इस दुमंजिली इमारत में 12 दरबार हाल तथा 1,500 कमरे प्रथम मंजिल में और 1,500 कमरे द्वितीय मंजिल में थे। सभी छतें पत्थर की थी और दीवालों पर नक्काशी की हुई थी। इसके एक ओर 243 फुट ऊँचा एक पिरामिड था। कहा जाता है, क्रीट नगर में भी ईजिप्शियन भूलभुलैयाँ जैसी ही भूलभुलैयाँ बनाई गई थी। इटली की पोर्सियन समाधि भी प्रसिद्ध भूलभुलैयाँ है। भारत में लखनऊ के नवाब वजीर आसफुद्दौला ने 1784 ई0 में इमामबाड़ा नामक भवन बनवाया जिसमें, भूलभुलैयाँ का एक भारतीय नमूना हैं। लखनऊ के चारबाग रेलवे स्टेशन से करीब चार किलोमीटर दूर स्थित यह भूलभूलैया पर्यटको के आकर्षण का केन्द्र है। लेमनिएन (Lemnian) की भूलभुलैयाँ भी प्रसिद्ध है, जो ईजिप्शियन भूलभुलैयाँ के आधार पर ही बनी है। इसमें 150 स्तंभ हें। ि
विरेचक
विरेचक या आरेचक (Laxatives या purgatives या aperients) ऐसे खाद्यपदार्थ, यौगिक या दवाओं क कहा जाता है जिनके सेवन से मल त्यागने में आसानी होती है। इनके उपयोग से मलाशय की सफाई करने में आसानी होती है।
कुछ विरेचक मुख से लिये जाते हैं और कुछ गुदा से।
१२४३
१२४३ ग्रेगोरी कैलंडर का एक साधारण वर्ष है।
इम्तिआज़ सरदार वार्रैच
इम्तिआज़ सरदार वार्रैच पाकिस्तान के राष्ट्रीय विधानसभा में एक राजनीतिज्ञ हैं। वह पाकिस्तानी पंजाब के लिए निर्वाचन क्षेत्र NA-98 का प्रतिनिधित्व करते हैं। |
गणितीय उपपत्ति
गणित में उपपत्ति अथवा गणितीय उपपत्ति (Mathematical proof) एक गणितीय कथन के लिए निगमनात्मक तर्क है। तर्क में पूर्व से स्थापित शब्द जैसे प्रमेय आदि का उपयोग किया जा सकता है।
परिभाषा
पूर्वस्थापित अभिगृहीतों और प्रमेयों से पुष्ट अकाट्य प्रमाणों एवं सुसंगत तथ्यों के आधार पर प्रमेयों या गणितीय कथनों को सत्य सिद्ध करना गणित की उपपत्ति कही जाती है।
पांचवीं झारखंड विधानसभा
<section end="Infobox"/> 2019 झारखंड विधान सभा चुनाव के बाद पांचवीं झारखंड विधानसभा का गठन किया गया था। यह झारखंड की एकसदनीय राज्य विधानमंडल है।
विधानसभा सदस्य
<section begin="MLA Header"/>
राणा नज़र अहमद खान
राणा नज़र अहमद खान एक राजनीतिज्ञ है पाकिस्तान के राष्ट्रीय विधानसभा में | वह NA-99 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
अणा, गरुङ तहसील
अणा, गरुङ तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
डंडातल्ला-द०मौ०-३, सतपुली तहसील
डंडातल्ला-द०मौ०-३, सतपुली तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
राव जयमल
राव जयमल (१५०७–१५६८) मेड़ता के शासक थे। वो मीरा के भाई थे। उनके पिता राव वीरमदेव के निधन के बाद वो मेड़ता के राजा बने। वो राठौड़ वंश के संस्थापक राव दुधा के पौते थे।
पुरमंडल
पुरमंडल (Purmandal) भारत के जम्मू और कश्मीर राज्य के साम्बा ज़िले में स्थित एक गाँव है। यह देविका नदी के किनारे बसा हुआ है, जहाँ कई घाट हैं। शहर, पवित्र माने जाने वाली नदी, उसपर बने हुए घाट और यहाँ के कई मंदिर हिन्दू समुदाय द्वारा इस नगर को एक धार्मिक स्थल का दर्जा देते हैं।
धांपूर, गुडिहथ्नूर मण्डल
धांपूर, गुडिहथ्नूर मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
दाउद इब्राहिम
दाउद इब्राहिम भारत का एक कुख्यात तस्कर है जो की मूलरूप से भारत का है। २००३ में दाउद इब्राहिम को पकडने के लिये इण्टरपोल द्वारा २.५ करोड अमेरिकी डालर का इनाम घोषित किया गया था। New News Also Came About Him : अंडरवर्ल्ड डॉन और ग्लोबल टेररिस्ट दाऊद इब्राहिम ने पाकिस्तान में दूसरी शादी कर ली है. उसकी दूसरी बीवी पाकिस्तान के ही पठान परिवार से है. राष्ट्रीय जांच एजेंसी (NIA) के सामने दाऊद की बहन हसीना पारकर के बेटे ने सितंबर 2022 को दिए गए बयान में यह बड़ा खुलासा किया
प्रारंभिक जीवन
दाऊद इब्राहिम का जन्म 26 दिसंबर 1955 को भारत के महाराष्ट्र के खेड़ में एक कोंकणी मुस्लिम परिवार में हुआ था। उनके पिता, इब्राहिम कास्कर, मुंबई पुलिस में एक हेड कांस्टेबल के रूप में काम करते थे और उनकी माँ, अमीना बी, एक गृहिणी थीं। वह डोंगरी के ज़दगाँव इलाके में रहते थे और अहमद सेलर हाई स्कूल में पढ़ते थे, जहाँ से उन्होंने पढ़ाई छोड़ दी।
आपराधिक करियर
दाऊद ने किशोरावस्था में ही धोखाधड़ी, चोरी और डकैती करना शुरू कर दिया था। आखिरकार, वह स्थानीय गैंगस्टर और डॉन बाशु दादा के गिरोह में शामिल हो गया, जो स्थानीय संगठित अपराध सिंडिकेट का हिस्सा था। 1970 के दशक के अंत में, वह बाद में गिरोह से अलग हो गया, अपने बड़े भाई शब्बीर इब्राहिम कास्कर के साथ अपना गिरोह बना लिया। प्रतिद्वंद्वी पठान गिरोह द्वारा शब्बीर की हत्या के बाद, वह अपने गिरोह का एकमात्र मालिक बन गया, जिसे डी-कंपनी के रूप में जाना जाता है। वह तब मुख्य रूप से सोने की तस्करी, रियल एस्टेट, जबरन वसूली और मादक पदार्थों की तस्करी में शामिल था। समद खान की हत्या के लिए मुंबई पुलिस द्वारा वांछित होने के बाद वह 1986 में भारत से दुबई भाग गया। बाद के वर्षों में उन्होंने अपने दूसरे-इन-कमांड छोटा राजन की मदद से अपने गिरोह का और विस्तार किया, जिसके गिरोह में 5000 से अधिक सदस्य थे और 1990 के दशक की शुरुआत में दसियों करोड़ रुपये का राजस्व लाया।
उन्हें भारत सरकार द्वारा 1993 के मुंबई हमलों के मास्टरमाइंडों में से एक के रूप में नामित किया गया था। हमलों के बाद, वह कराची के लिए दुबई भाग गया, जहां कहा जाता है कि वह आज तक रहता है।
विदेशी संपत्ति नियंत्रण के ट्रेजरी कार्यालय के संयुक्त राज्य विभाग ने अपने अंतरराष्ट्रीय प्रतिबंध कार्यक्रम के हिस्से के रूप में विशेष रूप से नामित नागरिकों की सूची और विदेशी नारकोटिक्स किंगपिन पदनाम अधिनियम पर एक आतंकवादी के रूप में इब्राहिम को नामित किया, अमेरिकी वित्तीय संस्थाओं को उसके साथ काम करने और संपत्तियों को जब्त करने से प्रभावी रूप से मना किया। उनके नियंत्रण में माना जाता है। ट्रेजरी विभाग इब्राहिम पर एक फैक्ट शीट रखता है जिसमें उसके सिंडिकेट के दक्षिण एशिया, मध्य-पूर्व और अफ्रीका से तस्करी के मार्ग होने की रिपोर्ट होती है जिसे आतंकवादी संगठन अल-कायदा के साथ साझा और उपयोग किया जाता है। फैक्ट शीट में यह भी कहा गया है कि इब्राहिम का सिंडिकेट यूनाइटेड किंगडम और पश्चिमी यूरोप में बड़े पैमाने पर नशीले पदार्थों की खेप में शामिल है। यह भी माना जाता है कि उसके अल-कायदा नेता ओसामा बिन-लादेन के साथ संपर्क थे। 1990 के दशक के अंत में, इब्राहिम ने तालिबान के संरक्षण में अफगानिस्तान की यात्रा की। सिंडिकेट ने लगातार दंगों, आतंकवाद, सविनय अवज्ञा और नकली भारतीय नोटों को देश में पंप करके भारत को अस्थिर करने का लक्ष्य रखा है। इंडिया टुडे ने बताया कि इब्राहिम ने 2008 के मुंबई हमलों के लिए रसद प्रदान की।
वर्तमान में, इब्राहिम की आपराधिक गतिविधियों में आतंकी फंडिंग, मादक पदार्थों की तस्करी, बंदूक चलाना, जबरन वसूली और मनी लॉन्ड्रिंग शामिल हैं। उन्होंने कराची, दुबई और भारत में रियल एस्टेट में भी भारी निवेश किया है। माना जाता है कि वह हवाला प्रणाली के अधिकांश हिस्से को नियंत्रित करता है, जो आधिकारिक एजेंटों की दृष्टि से बाहर धन और प्रेषण के हस्तांतरण के लिए आमतौर पर इस्तेमाल की जाने वाली अनौपचारिक प्रणाली है।वह लश्कर-ए-तैयबा द्वारा गुजरात में बढ़ते हमलों के वित्तपोषण से जुड़ा था। 2006 में, भारत सरकार ने इब्राहिम सहित 38 सर्वाधिक वांछित अपराधियों की सूची पाकिस्तान को सौंपी। उसका अपराध सिंडिकेट एशिया, यूरोप और अफ्रीका में फैला हुआ है, जिसकी 40% से अधिक कमाई भारत से होती है।
1993 बंबई बम विस्फोट
माना जाता है कि दाऊद मार्च 1993 में मुंबई में हुए बम धमाकों का मास्टरमाइंड था। 2003 में, भारतीय और संयुक्त राज्य सरकारों ने इब्राहिम को "वैश्विक आतंकवादी" घोषित किया। भारतीय उप प्रधान मंत्री लाल कृष्ण आडवाणी ने इसे एक प्रमुख विकास के रूप में वर्णित किया। इब्राहिम वर्तमान में भारत की "मोस्ट वांटेड लिस्ट" में है।
जून 2017 में एक सार्वजनिक प्रवचन में, राम जेठमलानी ने पुष्टि की कि बॉम्बे धमाकों के बाद, दाऊद इब्राहिम ने उन्हें लंदन से यह कहते हुए बुलाया था कि वह भारत आने और मुकदमा चलाने के लिए तैयार थे, इस शर्त पर कि उन्हें किसी तीसरे के अधीन नहीं किया जाना चाहिए। पुलिस से डिग्री का इलाज। जेठमलानी ने शरद पवार को यह बात बता दी थी, लेकिन सत्ता में बैठे राजनेता इस प्रस्ताव से सहमत नहीं थे। जेठमलानी के अनुसार, दाऊद की वापसी की अनुमति देने से इनकार करना उनके डर के कारण था कि वह उनके रहस्यों को उजागर करेगा। करना </ref
RGB वर्ण व्योम
एक RGB वर्ण व्योम होता है कोई संयोजी वर्ण व्योम जो कि RGB वर्ण व्योम पर आधारित हो। एक विशिष्ट RGB वर्ण व्योम परिभाषित होता है तीन वार्णिकताओं से जो कि लाल, हरे एवं नीले संयोजी वर्णों का हो और कोई भी वार्णिकता निर्मित कर सकता हो, जो कि प्राथमिक रंगों द्वारा निर्मित त्रिकोण है। एक RGB वर्ण व्योम का पूर्ण ब्यौरे हेतु एक श्वेत बिंदु वार्णिकता एवं गामा सुधार वक्र भी आवश्यक है।
RGB लघु रूप है, , के लिये।
विशिष्टताएं
RGB व्योम प्रायः तीन प्राथमिक रंगों एवं एक श्वेत बिंदु द्वारा विनिर्दिष्ट किए जाते हैं। निम्न सारणी में भिन्न RGB व्योमों हेतु, तीन प्राथमिक रंग एवं एक श्वेत बिंदु दिए गए हैं। प्राथमिक रंग उनके CIE 1931 वर्ण व्योम की वार्णिकता निर्देशांक (x,y) के मान में दिये गए हैं।
अनुप्रयोग
सर्वाधिक प्रयुक्त कम्प्यूटर ग्राफिक्स में।
सराय गुरदास उर्फ महाजुडवा गाँव, फूलपुर (इलाहाबाद)
सराय गुरदास उर्फ महाजुडवा फूलपुर, इलाहाबाद, उत्तर प्रदेश स्थित एक गाँव है।
मुदस्सर कयूम नहरा
मुदस्सर कयूम नहरा एक राजनीतिज्ञ है पाकिस्तान के राष्ट्रीय विधानसभा में | वह NA-100 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
१२४४
१२४४ ग्रेगोरी कैलंडर का एक अधिवर्ष है।
त्रिरत्न
त्रिरत्न (तीन रत्न) बौद्ध धर्म के सबसे महत्त्वपूर्ण अंग हैं। इन त्रिरत्नों पर ही बौद्ध धर्म आधारित हैं।
त्रिरत्न :- बुद्ध, धम्म और संघ.
बुद्ध
बुद्ध का मतलब जागृत एवं अनंत ज्ञानी मनुष्य, जिसने खुद के प्रयासों से बुद्धत्व प्राप्त किया। ‘बुद्ध’ शाक्यमूनी तथागत गौतम बुद्ध है।
बुद्ध = तार्किक ज्ञान (विचारक-वि0 कौशल कान्त बौद्ध)
धम्म
बौद्ध धर्म की शिक्षाओं को धम्म कहते हैं। संपूर्ण बौद्ध धर्म ‘धम्म' पर आधारित है।
धम्म= नैतिकता (विचारक-वि0 कौशल कान्त बौद्ध)
संघ
बौद्ध धर्म में बौद्ध भिक्खूओं और बौद्ध उपासकों के संघटन को संघ कहते हैं। बौद्ध भिक्खू और बौद्ध उपासक ये दोनों ही बौद्ध धर्म के अनुयायी हैं। धम्म प्रचार के लिए संघ का महत्त्वपूर्ण योगदान होता हैं।
संघ=राज्य ; तर्कप्रधानो की संगत (विचारक-वि0 कौशल कान्त बौद्ध)
बिग बॉस 3
बिग बॉस 3 भारतीय वास्तविक कार्यक्रम है, जो बिग बॉस का तीसरा संस्करण है और इसका प्रसारण 4 अक्टूबर 2009 से कलर्स पर शुरू हुआ। इसके प्रस्तोता अमिताभ बच्चन थे। यह कुल 84 दिन तक चला और 26 दिसम्बर 2009 को समाप्त हुआ। इसमें विन्दु दारा सिंह विजेता बने और प्रवेश राणा दूसरे स्थान पर रहे। वहीं पूनम ढिल्लों तीसरे स्थान पर रहीं। विन्दु को इनाम में ₹1 करोड़ रुपये मिले।
श्री लाल जोशी
श्री लाल जोशी (5 मार्च 1931 – 2 मार्च 2018) फड़ चित्रकला के भारतीय कलाकार है, यह राजस्थान की लोकप्रिय लोक चित्रकला है।
जीवन
इनका जन्म 5 मार्च 1931 को भीलवाड़ा जिले के शाहपुरा में एक जोशी परिवार में हुआ था जिन्हें व्यापक रूप से कई सदियों से फाड़ पेंटिंग के पारंपरिक कलाकारों के रूप में जाना जाता है। उनके पिता रामचंद्र जोशी ने 13 साल की उम्र में ही उन्हें इस पारंपरिक पारिवारिक कला में शामिल कर लिया। पिछले छह दशकों में उन्होंने अपने काम के माध्यम से राजस्थान की लोक चित्रकला की विभिन्न शैलियों में समृद्ध अनुभव प्रदर्शित किया है। उन्होंने समकालीन शैली विकसित करके फाड़ चित्रकला की कला को पहचान और प्रसिद्धि का नया आयाम प्रदान किया है। उन्होंने अपनी खुद की शैली विकसित की है। उन्होंने कई नई तकनीकों की खोज की और काफी मौलिक और सार्थक रचनाओं को चित्रित किया। वह फाड़ के अलावा अपने दीवार चित्रों के लिए भी प्रसिद्ध है। उन्हें अपनी दीवार पेंटिंग के लिए शिल्प संग्रहालय, नई दिल्ली से राष्ट्रीय पुरस्कार प्राप्त हुआ है। वे प्राचीन फ्रेस्को शैली में दीवार पेंटिंग करते है। हाथी, घोड़े, शेर और सिर पर घड़ा लिए हुए महिलाएं उनके चित्रों के सामान्य रूपांकन हैं।
उनके प्रयोग से शुरुआत करे तो उन्होंने देवनारायण महागाथा, हल्दीघाटी की लड़ाई और पद्मिनी का जौहर (आत्मदाह), महाराणा प्रताप का जीवन, पृथ्वी राज चौहान, रानी हादी, पद्मिनी, ढोला मारू, अमर सिंह राठौड़, बुद्ध, महावीर और गीतागोविन्दम की कहानी, रामायण, महाभारत और कुमारसंभव धारावाहिक के प्रसंगों के आधार पर इस पारंपरिक कला के लिए नए विषयों के साथ छोटे आकर की फाड़ चित्रकला चित्रित तथा प्रस्तुत की है। टुकराज़ (लघु टुकड़े) चित्रकला उनके द्वारा प्रस्तुत की गयी है। भोपस के अलावा पारंपरिक लोक गायक-पुजारियों, उनकी कृति के खरीदारों में कला गुणज्ञ, पर्यटक, निजी और सरकारी वाणिज्य स्थान और निजी कला वीथी शामिल है। उनके द्वारा बनाई गयी कृतियों को आप विभिन्न संग्रहालयों के संग्रह में भी देख सकते है जिनमें नई दिल्ली के राष्ट्रीय संग्रहालय, इंदिरा गांधी राष्ट्रीय कला संग्रहालय, राष्ट्रीय शिल्प संग्रहालय और संस्कृति संग्रहालय, हरे कृष्ण संग्रहालय, कुरुक्षेत्र, भारतीय लोक कला मंडल उदयपुर, जवाहर कला केंद्र जयपुर, लिन्डेन संग्रहालय, जर्मनी, लेफोरेट संग्रहालय, जापान, अल्बर्ट संग्रहालय, लंदन, लंदेस संग्रहालय, ऑस्ट्रिया, स्मिथ सोनियन संग्रहालय, वाशिंगटन, सिरैक्यूज़ विश्वविद्यालय, संयुक्त राज्य अमरीका एतेनोग्रफिस्का संग्रहालय, स्टोल्खोल्म और सिंगापुर, जर्मनी, नीदरलैंड और फ्रांस के संग्रहालय भी शामिल है।
उनके बेटे, कल्याण और गोपाल भी इस प्रकार की कला के उल्लेखनीय कलाकार है।
पुरस्कार और सम्मान
कोमल कोठारी, डॉ॰ कपिला वात्स्यायन और डॉ॰ ज्योतिन्द्र जैन का लम्बा सहयोग हमेशा से ही श्री लाल जोशी के लिए प्रेरणादायक रहा है जिसने उन्हें फाड़ चित्रकला की पुरानी कला पर प्रयोग करने और उसे नवीनता प्रदान करने के लिए प्रेरित किया है। कई अंतर्राष्ट्रीय और राष्ट्रीय पुरस्कार के रूप में श्री लाल जोशी की विशिष्ट शैली को पहचान प्राप्त हुई. उन्हें राष्ट्रीय पुरस्कार, पद्मश्री पुरस्कार (2006) और शिल्पगुरु पुरस्कार (2007) मिले है। भारत सरकार ने उनकी प्रसिद्ध रचना श्री देवनारायण के फाड़ चित्र के ऊपर एक 5 रुपये का डाक टिकट जारी किया हैं। ख्याति प्राप्त व्यक्ति होने के बाद भी अपनी कार्यशाला में हर रोज घंटों 6-7 छात्रों का परंपरागत कला में प्रवीणता हेतु मार्गदर्शन करते हुए 75 साल की उम्र में भी उनके मन में कला के लिए वही जुनून है।
इफ्तिखार अहमद चीमा
इफ्तिखार अहमद चीमा एक राजनीतिज्ञ है पाकिस्तान के राष्ट्रीय विधानसभा में | वह NA-101 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
१२४५
१२४५ ग्रेगोरी कैलंडर का एक साधारण वर्ष है।
लोहबान
लोहबान या लोबान ( अंग्रेजी : Frankincense, फ़्रैन्किनसॅन्स ) एक पेड़ का सम्ख़ (गोंद या लासा) है जो सुगंधित होता है। इसका उपयोग अगरबत्ती और इत्र आदि में होता है। लोहबान का रंग पीला और भूरा होता है।
गुरु गीता
गुरु गीता एक हिन्दू ग्रंथ है। इसके रचयिता 'भगवान सदाशिव हैं। वास्तव में यह स्कन्द पुराण का एक भाग है। इसमें कुल ३५२ श्लोक हैं।
गुरु गीता में भगवान शिव और पार्वती का संवाद है जिसमें पार्वती भगवान शिव से गुरु और उसकी महत्ता की व्याख्या करने का अनुरोध करती हैं। इसमें भगवान शंकर गुरु क्या है, उसका महत्व, गुरु की पूजा करने की विधि, गुरु गीता को पढने के लाभ आदि का वर्णन करते हैं।
वह सद्गुरु कौन हो सकता है उसकी कैसी महिमा है। इसका वर्णन इस गुरुगीता में पूर्णता से हुआ है। शिष्य की योग्यता, उसकी मर्यादा, व्यवहार, अनुशासन आदि को भी पूर्ण रूपेण दर्शाया गया है। ऐसे ही गुरु की शरण में जाने से शिष्य को पूर्णत्व प्राप्त होता है तथा वह स्वयं ब्रह्मरूप हो जाता है। उसके सभी धर्म-अधर्म, पाप-पुण्य आदि समाप्त हो जाते हैं तथा केवल एकमात्र चैतन्य ही शेष रह जाता है वह गुणातीत व रूपातीत हो जाता है जो उसकी अन्तिम गति है। यही उसका गन्तव्य है जहाँ वह पहुँच जाता है। यही उसका स्वरूप है जिसे वह प्राप्त कर लेता है।
गुरु
गुरु गीता में ऐसे सभी गुरुओं का कथन है जिनकों 'सूचक गुरु', 'वाचक गुरु', बोधक गुरु', 'निषिद्ध गुरु', 'विहित गुरु', 'कारणाख्य गुरु', तथा 'परम गुरु' कहा जाता है।
इनमें निषिद्ध गुरु का तो सर्वथा त्याग कर देना चाहिए तथा अन्य गुरुओं में परम गुरु ही श्रेष्ठ हैं वही सद्गुरु हैं।
सिरा अफज़ल तरार
सिरा अफज़ल तरार एक राजनीतिज्ञ है पाकिस्तान के राष्ट्रीय विधानसभा में | वह NA-102 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
नायल, चम्पावत तहसील
नायल, चम्पावत तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
राधाकृष्ण दास
राधाकृष्ण दास (१८६५- २ अप्रैल १९०७) हिन्दी के प्रमुख सेवक तथा साहित्यकार थे। वे भारतेन्दु हरिश्चन्द्र के फुफेरे भाई थे। शारीरिक कारणों से औपचारिक शिक्षा कम होते हुए भी स्वाध्याय से इन्होने हिन्दी, बंगला, गुजराती, उर्दू, आदि का अच्छा ज्ञान प्राप्त कर लिया था। वे प्रसिद्ध सरस्वती पत्रिका के सम्पादक मंडल में रहे। वे नागरी प्रचारिणी सभा के प्रथम अध्यक्ष भी थे।
इनके पिता का नाम कल्याणदास तथा माता का नाम गंगाबीबी था, जो भारतेंदु हरिश्चंद्र की बूआ थीं। शरीर से प्रकृत्या अस्वस्थ तथा अशक्त होने के कारण इनकी शिक्षा साधारण ही रही पर विद्याध्ययन की ओर रुचि होने से इन्होंने हिंदी, बँगला, उर्दू आदि में अच्छी योग्यता प्राप्त कर ली। पंद्रह वर्ष की अवस्था में ही 'दुःखिनी बाला ' नामक छोटा रूपक लिखा। इसके एक ही वर्ष बाद निस्सहाय हिंदू नामक सामाजिक उपन्यास लिखा। इसी के अनंतर 'स्वर्णजता' आदि पुस्तकों का बँगला से हिंदी में अनुवाद किया। भारतीय इतिहास की ओर रुचि हो जाने से इसी काल में 'आर्यचरितामृत' रूप में बाप्पा रावल की जीवनी तथा 'महारानी पद्मावती' रूपक भी लिखा। समाजसुधार पर भी इन्होंने कई लेख लिखे।
यह अत्यन्त कृष्णभक्त थे। 'धर्मालाप' रचना में अनेक धर्मों का वार्तालाप कराकर हरिभक्ति को ही अंत में प्रधानता दी है। इन्होंने तीर्थयात्रा कर अनेक कृष्णलीला-भूमियों का दर्शन किया और उनका जो विवरण लिया है वह बड़ा हृदयग्राही है।
काशी नागरीप्रचारिणी सभा, हरिश्चन्द्र विद्यालय आदि अनेक सभा संथाओं के उन्नयन में इन्होंने सहयोग दिया। सरस्वती पत्रिका का प्रकाशनारम्भ इन्हीं के सम्पादकत्व में हुआ और अदालतों में नागरी के प्रचार के लिए भी इन्होंने प्रयत्न किया। सभा के हिन्दी पुस्तकों के खोज विभाग के कार्य का शुभारम्भ इन्हीं के द्वारा हुआ। स्वास्थ्य ठीक न रहने से रोगाक्रान्त होकर यह बहत्तर वर्ष की अवस्था में १ अप्रैल, सन् १९०७ ई. को गोलोक सिधारे।
कृतियाँ
इनकी अन्य रचनाएँ नागरीदास का जीवन चरित, हिंदी भाषा के पत्रों का सामयिक इतिहास, राजस्थान केसरी वा महाराणा प्रताप सिंह नाटक, भारतेन्दु जी की जीवनी, रहिमन विलास आदि हैं। 'दुःखिनी बाला ', 'पद्मावती ' तथा 'महाराणा प्रताप ' नामक उनके नाटक बहुत प्रसिद्ध हुए। १८८९ में लिखित उपन्यास 'निस्सहाय हिन्दू ' में हिन्दुओं की निस्सहायता और मुसलमानों की धार्मिक कट्टरता का चित्रण है। भारतेन्दु विरचित अपूर्ण हिन्दी नाटक 'सती प्रताप ' को इन्होने इस योग्यता से पूर्ण किया है कि पाठकों को दोनों की शैलियों में कोई अन्तर ही नहीं प्रतीत होता।
२००० इंडियन वेल्स मास्टर्स
पुरुष एकल
एलेक्स कोरेत्ज़ा ने थॉमस एनक्विस्ट को 6-4, 6-4, 6-3 से हराया।
अठरों, गरुङ तहसील
अठरों, गरुङ तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
२००० इंडियन वेल्स मास्टर्स
पुरुष युगल
एलेक्स ओ ब्रायन / जेरिड पाल्मर ने  पॉल हारहुईस /  सैंडन स्टोहली को 6-4, 7-6 से हराया।
महिला एकल
लिंडसे डेवनपोर्ट ने मार्टिना हिंगिस को 4–6, 6–4, 6–0 से हराया।
द डार्क नाईट राइसेस
द डार्क नाईट राइसेस (The Dark Knight Rises) २०१२ की ब्रिटिश-अमेरिकी सुपरहीरो फिल्म है जिसे क्रिस्टोफर नोलन ने निर्देशित किया है, तथा अपने भाई जाॅनाथन नोलान के साथ, डेविड एस. गाॅयर की कहानी के साथ पटकथा लिखने में सहयोग दिया है। डीसी काॅमिक के कल्पित नायक 'बैटमैन' पर आधारित, नोलान की 'बैटमैन ट्रायलाॅजी' का यह आखिरी संस्करण है जो पिछली फिल्म 'बैटमैन बिगेन्स' (2005) और 'द डार्क नाईट' (2008) की तीसरी किस्त है। क्रिश्चियन बेल तीसरी बार ब्रुस वेयन/बैटमैन की भूमिका में हैं, तो वहीं अन्य परिचित पात्रों में माइकल कैन - अल्फ्रेड पैनीवर्थ, गैरी ओल्डमैन - जेम्स गाॅर्डन और माॅर्गन फ्रीमैन - ल्युसियस फाॅक्स को दोहराया गया है। सेलिना काईल (एना हैथावे), जो बिल्ली की तरह एक धूर्त और चालाक मगर अस्पष्ट रूप से नेकदिल चोर है और बैन (टाॅम हार्डी), खुद को "लीग ऑफ शैडो" का लीडर कहलानेवाला एक तथाकथित बागी जिसका अहम मकसद गाॅथम शहर को तबाही की दम पर लगभग रिटायरमेंट ले चुके ब्रुस वेयन को दुबारा बैटमैन बनने को मजबूर कर उसे मारना।
हाँलाकि क्रिस्टोफर नोलान दूसरी बार इस सिरिज पर लौटने को हिचक रहे थे, लेकिन अपने भाई जोनाथन और गाॅयर द्वारा परिष्कृत की कहानी पर उनको लगा अब इस श्रंखला का भी को संतोषप्रद अंत हो जाना चाहिए था। नोलान ने बैटमैन सिरिज की ग्राफिक नाॅवेल से कई प्रेरणा ली, जिनमें 1993 की "नाईटफाॅल" बेन के बारे में है, फिर 1986 की "द डार्क नाईट रिटर्नस" जिसमें रिटायर ब्रुस दुबारा बैटमैन बनता है और 1999 की "नो मैन्स लैंड" जिसमें विभिन्न लोग गाॅथम पर जबरन अपना वर्चस्व कब्जा करते हैं आदि शामिल हैं। फ़िल्मांकन के लिए जोधपुर (भारत), लंदन, नाॅटिंघम, ग्लास्गाॅ, लॉस एंजिलिस, न्यु यार्क सीटी, नेवार्क और पिट्सबर्ग को लोकेशन के रूप में चयनित किया गया। नोलान ने फ़िल्मांकन के लिए 70 एमएम के IMAX फ़िल्म कैमरा का इस्तेमाल किया, जिसमें फ़िल्म की शुरुआत के छह मिनट के आशानुरूप विशेषता मिली। फ़िल्म में कई विशेष प्रयोग किए गए जिनमें एक बैटप्लेन और बैटकाॅप्टर के मिश्रित संयोजन के प्रारूप द "बैट" का निर्माण किया गया, एक अंडरग्राउंड कारावास और बैटकेव के सेट पुनर्विकसीत कराया गया। गत फिल्म "द डार्क नाईट" की प्रचार मार्केटिंग की कैंपेनिंग फ़िल्म निर्माण के दौरान ही शुरू किया गया था। और जब फ़िल्मांकन का काम समाप्त हुआ तो निर्माता वाॅर्नर ब्रोस. ने कैंपेन पर दुबारा ध्यान लगाया: जिनमें प्रमोश्नल वेबसाइट को परिष्कृत करने, रिलीज से पहले की छह मिनट की प्रोमोज़ दिखाना, थियेटरिकल ट्रेलर की स्क्रीनिंग और फ़िल्म की पटकथा पर पुनर्विचार करने का काम आदि शामिल रहा।
"द डार्क नाईट राइस़ेस" का प्रिमियर न्युयार्क सीटी में जुलाई 16, 2012 को हुआ। फिर ऑस्ट्रेलिया और न्यूजीलैंड में जुलाई 19, 2012 को, और तब उत्तरी अमेरिका और युनाइटेड किंगडम में जुलाई 20, 2012 को फ़िल्म का प्रदर्शन हुआ। जिनमें फ़िल्म की प्रतिक्रिया काफी सकारात्मक रही और इसे 2012 की श्रेष्ठ फ़िल्म का ऐलान किया गया। और पूर्व श्रंखला की तुलना में इसने वैश्विक तौर पर $1 बिलियन की बाॅक्स-ऑफिस कमाई का कारोबार किया, यह बैटमैन सिरिज की फ़िल्म के दूसरे और डीसी काॅमिक्स कल्पित नायक में दूसरे पायदान पर रही जिसने एक खरब डाॅलर से अधिक की कमाई की। अब यह सदी की सबसे अधिक कमाई में सोलहवीं और साल 2012 की तीसरी पायदान में रही और ऑल टाईम सबसे ज्यादा कमाने वाली सुपरहीरो फ़िल्म के तौर पर चौथे स्थान में रही।
सारांश
फ़िल्म की कहानी क्रिस्टोफर नोलान की गत दूसरी फ़िल्म के मुताबिक 8 साल आगे की घटना को बढ़ाती है। दिवंगत डिस्ट्रिक अटाॅर्नी, हार्वी डेन्ट को बतौर श्रद्धांजलि स्वरूप डेन्ट एक्ट के तहत गाॅथम पुलिस डिपार्टमेंट को संगठित अपराधों का समूल उन्मूलन के लिए पूर्णतः अधिकार सौंपी जाती है। वहीं पुलिस कमिश्नर जेम्स गाॅर्डन (गैरी ऑल्डमैन) को डेन्ट के अपराध पर तथाकथित आदर्शों का पहलू कायम रखने पर अब शर्मिनदगी महसूस होती है। वह बतौर इस्तीफे के साथ सच कबूलने की भी कोशिश करते हैं, लेकिन मौजुदा हालातों के मद्देनजर ऐसा करने से यह फैसला टाल देते हैं।
उधर तमाम गतिविधियों को दरकिनार कर ब्रुस वेयन (क्रिश्चियन बेल) भी रैचेल डाॅव्स (मैगी गिलेनहाॅल) की मौत से लगभग टुट जाते हैं। और बैटमैन के रूप में स्वंय की जरूरत महसूस न होने पर वह भी गायब रहता हैं। लेकिन इसी दरम्यान सेलिना काईल (एना हैथवे) जो बिल्ली समान चालाक चोर हैं, वह ब्रुस के घर उसके फिंगरप्रिंट्स चुराने बाद कांग्रेसमैन (सभासदस्य) बायरन गिली (ब्रेट कुलैन) को अगवा कर लेती हैं। फिर उसी फिंगरप्रिंट को फिलीप स्ट्राइवर (बर्न गाॅरमैन) के हाथों सौदेबाजी करती है, जोकि ब्रुस के प्रतिद्वंद्वी जाॅन डैगेट (बेन मेण्डेलसन) का असिस्टेंट है। इसके बदले में उसे उसके आपराधिक रिकॉर्डों के मिटाने की उम्मीद रहती है, लेकिन इससे पहले स्ट्राइवर इस बात पर मुकरते हुए सेलिना को जान से मारने का धोखा देता, वह गिली की फोन के जरिए पुलिस को उसकी लोकेशन के बारे में अलर्ट कर देती है। गाॅर्डन अपने पुलिस बल के साथ मंत्री गिली को ढुंढ़ लेती है और फिर गलियों से भागते स्ट्राइवर के आदमियों का पीछा करते हुए वे गटर में घुस जाते है, तो सेलिना भी दूसरी ओर फरार हो जाती है। लेकिन इसी सिलसिले में गाॅर्डन एक नकाबपोश हत्यारे बेन (टाॅम हार्डी) के हाथो पकड़ा जाता है और तलाशी में उसे गाॅर्डन की इस्तीफा-नामा की प्रतियाँ मिल जाती हैं। गाॅर्डन किसी तरह बच निकलता है और पेट्रोल ऑफिसर जाॅन ब्लेक (जाॅसफ गाॅर्डन-लेविट) के जरिए मिल जाता है, बाद में गाॅर्डन बतौर जाॅन को डिटेक्टिव नियुक्त करते हैं, ताकि ब्लेक उन्हें हर मामले की सीधी रिपोर्ट उन्हें सौंपे। और गाॅर्डन के कहने पर ही ब्लेक तब जरूरी मुद्दों से इत्तला करने के लिए ब्रुस के यहां जाता हैं। ब्रुस तब गाॅर्डन से मिलने अस्पताल पहुँचता हैं, फिर मिरांडा टेट (मारियों काॅटिलार्ड) की चैरिटी पार्टी के दौरान सेलिना से भी रूबरू होता है, जो उसे आने वाले एक अनिश्चित होनी से आगाह करती है। अगली शाम बेन अपने दल के साथ स्टाॅक एक्सचेंज पर धावा डालते हैं। जिसके लिए वह ब्रुस की फिंगरप्रिंट के जरिए कई बेनामी शेयर की खरीद-फरोख्त कर उसे दिवालिया कर देता है। बैटमैन की रोकने की कोशिश नाकाम रहती है, लेकिन ट्रांसजेक्सन की हेराफेरी में उसे डैगेट का पता चल जाता है, जहां उसके अपार्टमेंट में ही कैटवुमैन(सेलिना) का सामना बेन के आदमियों के साथ भी होता है। वह कैटवुमैन को बचा निकालता है जिसके बदले में वह बैटमैन को इन सबके पीछे एक बड़ी साजिश होने का इशारा बताती है।
वहीं अलफ्रेड पेनीवर्थ (माइकल केन) ब्रुस को रैचेल के मरने से पहले डेन्ट को अपना जीवनसाथी चुनने का सच बताता है। और ब्रुस को बैटमैन बनने की दुबारा जोखिम की कोशिश पर अलफ्रेड अपना इस्तीफा देता है। वहीं वेयन इंटरप्राइज के दिवालिया होने पर ब्रुस को उस फ्युज़न रियेक्टर की कोर (अंदरूनी ईंधन) के शस्त्रीकरण की फिक्र सताती है। अपने कर्मचारी डैगेट के गलत हाथों तक पहुंचने के डर से वह रियेक्टर को, वेयन इंटरप्राइज के बाॅर्ड मेंबर को मिरांडा टेट की कंपनी के जिम्मे सौंपने की दर्खास्त करता है। उधर कैटवुमैन भी बैटमैन को बेन के अड्डे तक पहुंचाने मान जाती है पर जल्द ही वह बेन के जाल में फंस जाता है। बेन उसे रा'श अल गुल (लियाम निसन) द्वारा गाॅथम को तबाह करने की अधूरी ख्वाहिश को पूरा करने के बारे में बताता है, जिसे अब वह "लीग ऑफ शैडो" के दल के साथ इसे अंजाम देगा। फिर दोनों में आपसी भिंड़त मचती है, जिसपर बेन उसकी रीढ़ की हड्डी तोड़ डालता है, फिर वह उसे एक सुदूर कैदखाने ले चलता है, जहां किसी भी बंदी के लिए फरार होने की उम्मीद नामुमकिन लगती है। वहीं पर ब्रुस को अन्य कैदी के जरिए रा'श अल गुल के बच्चे की कहानी का पता चलता है, जिसे यहीं के कैदी ने उसके फरार होने तक उसकी देखभाल की—जिसके अलावा और कोई वहां से निकलने में कामयाब नहीं हुआ। ब्रुस उसी बच्चे को बेन मान लेता है।
उधर बेन अपनी योजनानुरूप गाॅथम पुलिस को अंडरग्राउंड भेज, सभी रास्ते को बंदकर उन्हें फांस लेता है, और मेयर एंथोनी गार्सिया (नेस्टर कार्बाॅनेल) की हत्या कर देता है। और फिर रूसी न्युक्लियर फिजिस्ट, डाॅक्टर लियोनिड पावेल (एलाॅन एबुटबुल), जिसे छह महीने पहले उज़्बेकिस्तान से अपहरण कर लिया गया था, अब उसे जबरन रियेक्टर को एक नाभिकीय बाॅम्ब बनाने का जिम्मा देता है। बेन उसी बाॅम्ब का इस्तेमाल शहर को बंधक बनाकर, गाॅथम का दुनिया से संपर्क काट देता है। फिर गाॅर्डन के जब्त किए गए उस स्पीच के जरिए बेन, डेन्ट के अपराधों का खुलासा करता है और ब्लैकगेट पेनीटेंटियरी (कोपगृह) से सभी कैदियों को रिहा कर, शहर में अराजकता ला देता है। सभी धनवान और संपन्न लोगों को उनकी संपत्ति से बेदखल कर दिया जाता है, उनके ही घरों से बाहर निकाला जाता है, और फिर डाॅक्टर जाॅनाथन क्रैन(सिलैन मर्फी) की न्यायाध्यक्षिता में पेशी के बहाने सबको मौत की सजा सुनाता है।
वहीं ब्रुस इन महीनों दरम्यान स्वस्थ होने और खुद को पूनर्प्रशिक्षिण में वक्त लगाता है, और आखिरकार उस असंभव से प्रतीत कैद से निकल जाता है। फिर गाॅथम लौटकर बारी-बारी से सेलिना, ब्लेक, टेट, गाॅर्डन और ल्युसियस फाॅक्स (माॅर्गन फ्रीमैन) बाॅम्ब को निष्क्रिय करने की रणनीति बनाते हैं। इसके बाद सेलिना के हाथों "बैटपाॅड" सौंपकर, उसे लोगों को बाहर निकालने औल अपनी जान बचाने का जिम्मा देता है। सेलिना उसे साथ चलने का न्यौता देकर गाॅथम को अपने हाल पर छोड़ने को कहती है, पर वह ऐसा करने से इंकार कर देता है। इधर पुलिस बल और बेन के आदमियों के बीच घमासान लड़ाई होती है, पर बैटमैन किसी तरह बेन पर हावी हो जाता है। वह बेन से बाॅम्ब के ट्रिगर के बारे में पुछता है, पर तब मिरांडा दोनों के बीच दखलांदजी कर बैटमैन की पसलियों में खंजर घोंप देती है। और बताती है कि उसका असल नाम टालिया अल गुल है, रा'श अल गुल की बेटी। बेन ही उसका रक्षक था, जिसने उसे कैद से आजादी दिलाई थी। फिर वह डेटोनेटर चालू करती है, लेकिन गाॅर्डन पहले ही बाॅम्ब तक पहुंचने में कामयाब हो चुका था और किसी भी रिमोट तरंगों में व्यवधान डालने का इंतजाम कर लिया था। टालिया बाॅम्ब को ढुंढ़ने निकल पड़ती है ताकि बेन, बैटमैन को मारकर ठिकाने लगा दे, लेकिन ऐन वक्त में कैटवुमैन वहां बैटपाॅड लेकर लौटती है और बेन को मार देती है। बैटमैन और कैटवुमैन मिलकर टालिया का पीछा करते हैं, इस उम्मीद में कि वह बाॅम्ब को पहले हासिल कर रियेक्टर तक पहुंचाया जाये ताकि उसे स्थिर कर सके। पर टालिया ट्रक समेत दुर्घटनाग्रस्त में मारी जाती है, लेकिन आखिर में रियेक्टर हे पहुंचाने से पहले ही बाॅम्ब का रिमोट चालू कर देती है। विस्फोट रोकने का कोई विकल्प नजर नहीं आने पर बैटमैन उसे अपने जहाज "बैट" से लटकाकर शहर से दूर खाड़ी तक उड़ान भरता है, जहां एक जबरदस्त धमाका होता है।
नतीजतन, बैटमैन को मृत समझ लिया जाता है और बाइज्ज़त उसे हीरो करार दिया जाता है। साथ ही ब्रुस वेयन को भी मृत घोषित कर दिए जाने बाद, वेयन मेनर को शहर के संकटग्रस्त बच्चों के लिए अनाथालय का रूप दिया जाता है और ब्रुस की जायदाद का हिस्सा अल्फ्रेड को सौंपी जाती हैं। वहीं फाॅक्स को "बैट" के ऑटोपायलट तकनीक ठीक होने के हाथ में ब्रुस का पता चलता है, गाॅर्डन को दुबारा नया बैट-सिगनल लैंप मिलता है, और अल्फ्रेड फ्लोरेंस की छुट्टियों में पहुँचे ब्रुस और सेलिना को भी पाता है। जाॅन ब्लेक पुलिस विभाग से इस्तीफा देता है और बैट केव तक आखिरकार पहुंच जाता हैं।
भूमिकाएँ
गाॅर्डन के ही सेकण्ड इन कमान्ड अफसर जो चिढ़चिढ़े और मूर्ख किस्म के हैं। सिलैन मर्फी भी पिछली सिरिज के बाद इस बार भी डाॅक्टर जाॅनाथन क्रैन/स्केयरक्रो की भूमिका में हैं।[36] अन्य सह-भूमिकाओं में शामिल हैं, एडेन गिलेन - सीआईए एजेंट बिल विल्सन; [37][38][39] राॅब ब्राउन - पुलिस ऑफिसर डेसमण्ड हैरिंग्टन; जाॅश स्टीवर्ट - बेन के अग्रिम सिपाही बरसद,[40] क्रिस्टोफर जज - बेन का गुर्ग, [41] नाॅएल गगलिएमी - बेन के रास्ते को क्लियर करानेवाला और टाॅम काॅन्टी - कैदी। विलियम डेवेन अमेरिकी राष्ट्रपति की भूमिका में है। आराॅन एक्हार्ट ने भी इस सिक्विल पर दुबारा आने की उत्सुकता जताई थी, लेकिन नोलान ने फ़िल्म के मुताबिक उनके किरदार, हार्वी डेन्ट/टु-फेस का इंतकाल हो चुका है,[42] उनका (एक्हार्ट) महज पिछली फ़िल्म "द डार्क नाईट" में फ़िल्माए स्टाॅक फुटेज का ही इस्तेमाल हुआ है।[43] वहीं पिट्सबर्ग स्टीलर्स ने भी फ़िल्म की कल्पित गाॅथम की रग्बी फुटबॉल टीम में कैमियो भूमिका की है, जिनमें बेन रोएथ्लिशबर्गर, हायन्स वाॅर्ड, ट्राॅय पोलामैलु, विली काॅलोन, माॅउर्किस पाॅउन्से, माइक वैलेस, हिथ मिलर, आराॅन स्माइथ, रियान क्लार्क, जेम्स फैरियर, लामैर वुडली, और कैस़ी हेम्पटन आदि शामिल है। [44][45]
रायपुर-बलुआ गाँव, फतुहा (पटना)
रायपुर-बलुआ फतुहा, पटना, बिहार स्थित एक गाँव है।
१२४६
१२४६ ग्रेगोरी कैलंडर का एक साधारण वर्ष है।
गेंदबाज
क्रिकेट के खेल में गेंदबाज़ गेंद फेंकने की जिम्मेदारी लेता है और गेंद फेंकने की इस क्रिया या कला को गेंदबाज़ी कहा जाता है।
सबसे तेज गेंद
अभी तक शोएब़ अख्तर द्वारा फरवरी २००३ में फेंकी गेंद को सबसे तेज़ गेंद (१००.२३ मील प्रति घंटा या १६१.३ किलोमीटर प्रति घंटा) माना जाता है।
लिअकात अब्बास भट्टी
लिअकात अब्बास भट्टी एक राजनीतिज्ञ है पाकिस्तान के राष्ट्रीय विधानसभा में | वह NA-103 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
सप्ताह के दिन
सप्ताह के दिन
एक सप्ताह या हफ़्ते में सात दिन होते हैं। हिन्दी में ये निम्न नामों से पुकारे जाते हैं।
सामान्यत: एक माह में चार सप्ताह होते हैं और एक सप्ताह में सात दिन होते हैं। सप्ताह के प्रत्येक दिन पर नौ ग्रहों के स्वामियों में से क्रमश: पहले सात का राज चलता है. जैसे-
रविवार पर सूर्य का राज चलता है। सोमवार पर चन्द्रमा का राज चलता है। मंगलवार पर मंगल का राज चलता है। बुधवार पर बुध का राज चलता है। बृहस्पतिवार पर गुरु का राज चलता है। शुक्रवार पर शुक्र का राज चलता है। शनिवार पर शनि का राज चलता है। अन्तिम दो राहु और केतु क्रमश: मंगलवार और शनिवार के साथ सम्बन्ध बनाते हैं। यहाँ एक बात याद रखना ज़रूरी है- पश्चिम में दिन की शुरुआत मध्य रात्रि से होती है और वैदिक दिन की शुरुआत सूर्योदय से होती है। वैदिक ज्योतिष में जब हम दिन की बात करें तो मतलब सूर्योदय से ही होगा। सप्ताह के प्रत्येक दिन के कार्यकलाप उसके स्वामी के प्रभाव से प्रभावित होते हैं और व्यक्ति के जीवन में उसी के अनुरुप फल की प्राप्ति होती है। जैसे- चन्द्रमा दिमाग और गुरु धार्मिक कार्यकलाप का कारक होता है। इस वार में इनसे सम्बन्धित कार्य करना व्यक्ति के पक्ष में जाता है। सप्ताह के दिनों के नाम ग्रहों की संज्ञाओं के आधार पर रखे गए हैं अर्थात जो नाम ग्रहों के हैं, वही नाम इन दिनों के भी हैं। जैसे-
सूर्य के दिन का नाम रविवार, आदित्यवार, अर्कवार, भानुवार इत्यादि। शनिश्चर के दिन का नाम शनिवार, सौरिवार आदि। संस्कृत में या अन्य किसी भी भाषा में भी साप्ताहिक दिनों के नाम सात ग्रहों के नाम पर ही मिलते हैं। संस्कृत में ग्रह के नाम के आगे वार या वासर या कोई ओर प्रयायवाची शब्द रख दिया जाता है। सप्ताह केवल मानव निर्मित व्यवस्था है। इसके पीछे कोई ज्योतिष शास्त्रीय या प्राकृतिक योजना नहीं है। स्पेन आक्रमण के पूर्व मेक्सिको में पाँच दिनों की योजना थी। सात दिनों की योजना यहूदियों, बेबिलोनियों एवं दक्षिण अमेरिका के इंका लोगों में थी। लोकतान्त्रिक युग में रोमनों में आठ दिनों की व्यवस्था थी, मिस्रियों एवं प्राचीन अथेनियनों में दस दिनों की योजना थी। ओल्ड टेस्टामेण्ट में आया है कि ईश्वर ने छः दिनों तक सृष्टि की और सातवें दिन विश्राम करके उसे आशीष देकर पवित्र बनाया। - जेनेसिरा1, एक्सोडस2 एवं डेउटेरोनामी3 में ईश्वर ने यहूदियों कोसात दिनों के वृत्त के उद्भव एवं विकास का वर्णन 'एफ. एच. कोल्सन' के ग्रन्थ 'दी वीक'4 में उल्लिखित है।
डायोन कैसिअस (तीसरी शती के प्रथम चरण में) ने अपनी 37वीं पुस्तक में लिखा है कि 'पाम्पेयी ई. पू. 83 में येरूसलेम पर अधिकार किया, उस दिन यहूदियों का विश्राम दिन था। उसमें आया है कि ग्रहीय सप्ताह (जिसमें दिनों के नाम ग्रहों के नाम पर आधारित हैं) का उद्भव मिस्र में हुआ। डियो ने 'रोमन हिस्ट्री'5 में यह स्पष्ट किया है कि सप्ताह का उद्गम यूनान में न होकर मिस्र में हुआ और वह भी प्राचीन नहीं है बल्कि हाल का है।
रोमन केलैंण्डर में सम्राट कोंस्टेंटाईन ने ईसा के क़रीब तीन सौ वर्ष के बाद सात दिनों वाले सप्ताह को निश्चत किया और उन्हें नक्षत्रों के नाम दिये -
सप्ताह के पहले दिन को 'सूर्य का नाम' दिया गया है। दूसरे दिन को चाँद का नाम दिया गया है। तीसरे दिन को मंगल दिया गया है। चौथे दिन को बुध दिया गया है। पाँचवें दिन को बृहस्पति दिया गया है। छठे दिन को शुक्र दिया गया है। सातवें दिन को शनि का नाम दिया गया है। आज भी रोमन संस्कृति से प्रभावित देशों में इन्हीं नामों का प्रयोग होता है।
टीका टिप्पणी और संदर्भ
1 ↑ जेनेसिरा 2|1-3
2 ↑ एक्सोडस 20|8-11,23|12-14
3 ↑ डेउटेरोनामी 5|12-15
4 ↑ एफ. एच. कोल्सन के ग्रन्थ 'दी वीक' कैम्ब्रिज यूनीवर्सिटी प्रेस, 1926
5 ↑ रोमन हिस्ट्री जिल्द 3, पृ0 129, 131
जेम्स शॉर्ट
जेम्स शॉर्ट (James Short) (21 जून 1710-15 जून 1768), एक स्कॉटिश गणितज्ञ, प्रकाशविज्ञानशास्री और दूरबीन निर्माता थे।
भगवान सिंह ज्ञानी
डॉ॰ भगवान सिंह ज्ञानी ‘प्रीतम’ (27 जुलाई 1884 - 8 अकतूबर 1962) भारतीय राष्ट्रवादी तथा गदर पार्टी के प्रमुख नेता थे। वे 1914 से 1920 तक ग़दर पार्टी के अध्यक्ष रहे। प्रथम विश्वयुद्ध के समय १९१५ के गदर क्रान्ति में उनकी प्रमुख भूमिका थी। इस क्रान्ति के असफल होने पर वे जापान चले गये थे। उनकी 'हिन्दुस्तान गदर' में प्रकाशित राष्ट्रभक्तिपूर्ण कविताएँ बहुत प्रसिद्ध हैं। बाद में इन कविताओं को 'गदर दी गुँज' के नाम से संकलित किया गया।
जीवन
भाई भगवान सिंह का जन्म तरन तारन (उस समय अमृतसर में) में हुआ था। उनकी माता का नाम हर कौर तथा पिता का नाम सरमुख सिंह था। उनकी पढ़ाई मुख्यतः उनके दादा बाबा रतन सिंह की देखरेख में हुई।
वाचन
किसी पाठ को या पुस्तक के किसी भाग को सस्वर अथवा मौनरूप से पढ़ना वाचन या पठन (Reading) कहलाता है। दूसरे शब्दों में, किसी भाषा में लिखित सामग्री को पढ़ना और समझना ही वाचन है। वाचन एक जटिल संज्ञानात्मक प्रक्रिया (Cognitive process) है जिसमें 'संकेतों' का प्रसंस्करण करते हुए उनसे 'अर्थग्रहण' किया जाता है। वस्तुतः यह 'भाषा प्रसंस्करण' का एक रूप है। इस प्रक्रिया में कोई कितना सफल है, इसका मापन ही पठनबोध (reading comprehension) कहलाता है।
वाचन के प्रकार
'भाषा' शब्द से ही ज्ञात होता है कि भाषा का मूल रूप उच्चरित रूप है। इसका दृष्टिकोण प्रतीक लिपिबद्ध होता है। मुद्रित रूप, लिपिबद्ध रूप का प्रतिनिधि है। जब हम बच्चे को पढ़ाना आरम्भ करते हैं तो अक्षरों के प्रत्यय हमारे मस्तिष्क के कक्ष भाग में क्रमबद्ध होकर एक तस्वीर बनाते हैं, और हम उसे उच्चरित करते हैं। यह क्रिया जिसमें शब्दों के साथ अर्थ ध्वनि भी निहित है, वाचन कहलाती है।
वाचन को मूलतः दो भागों में विभक्त कर सकते हैं।
स्वर सहित पढ़ते हुए अर्थ ग्रहण करने को सस्वर वाचन कहा जाता है। यह वाचन की प्रारम्भिक अवस्था होती है। वर्णमाला के लिपिबद्ध वर्णों की पहचान सस्वर वाचन के द्वारा ही करायी जाती है।
असीमा चटर्जी
असीमा चटर्जी (অসীমা চট্টোপাধ্যায়)(२३ सितम्बर १९१७- २२ नवम्बर २००६) एक भारतीय रसायनशास्त्री थीं। उन्होंने जैवरसायन विज्ञान और फाइटोमेडिसिन के क्षेत्र में काम किया। उनके सबसे उल्लेखनीय कार्य में विन्सा एल्कालोड्स पर शोध शामिल है। उन्होने मिर्जिलेट-रोधी तथा मलेरिया-रोधी औषधियों का विकास। उन्होंने भारतीय उपमहाद्वीप के औषधीय पौधों पर काफी मात्रा में काम किया।
सन १९७५ में उन्हें पद्मभूषण से सम्मानित किया गया।
प्रारंभिक जीवन
असीमा चटर्जी (पूर्व मुकर्जी) का जन्म २३ सितम्बर १९१७ को बंगाल में हुआ था। वो एक उत्कृष्ट छात्रा थीं, चटर्जी कोलकाता में बड़ी हुईं और स्कूल की शिक्षा के बाद में कलकत्ता विश्वविद्यालय के स्कॉटिश चर्च कॉलेज में दाखिला लिया, १९३६ में रसायन विज्ञान स्नातक की उपाधि प्राप्त की।
शैक्षणिक कार्य
असीमा चटर्जी ने १९३८ में कलकत्ता विश्वविद्यालय से जैव-रसायन विज्ञान में मास्टर की डिग्री के साथ स्नातक की उपाधि प्राप्त की, और उन्होंने १९४४ में डॉक्टरेट की डिग्री पूरी की। उन्होंने पौध उत्पादों और कृत्रिम जैविक रसायन विज्ञान के रसायन विज्ञान के विषय पर अपना डॉक्टरेट अनुसंधान ध्यान केंद्रित किया। चटर्जी ने अपने शोध को प्राकृतिक उत्पादों के रसायन विज्ञान के आसपास केंद्रित किया और इसके परिणामस्वरूप मलेरियारोधी और कीमोथेरेपी दवाओं का परिणाम हुआ।
व्यवसाय
वह रसायन विज्ञान विभाग के संस्थापक प्रमुख के रूप में १९४० में कलकत्ता विश्वविद्यालय के लेडी ब्रेबॉर्न कॉलेज में नियुक्त हुईं। चटर्जी किसी भारतीय विश्वविद्यालय द्वारा डॉक्टरेट ऑफ साइंस प्राप्त करने वाली पहली महिला बनीं।
किंग अब्दुल अज़ीज़ अन्तर्राष्ट्रीय विमानक्षेत्र
किंग अब्दुल अज़ीज़ अन्तर्राष्ट्रीय विमानक्षेत्र (KAIA) (مطار الملك عبدالعزيز الدولي) सऊदी अरब के शहर जेद्दाह से १९ कि.मी उत्तर में स्थित एक अन्तर्राष्ट्रीय विमानक्षेत्र है। इसका नाम यहां के राजा अब्दुल अज़ीज़ अल सऊद के नाम पर रखा गया है। यह सऊदी अरब में तीसरी सबसे बड़ी वायुमार्ग सुविधा है एवं यात्री संख्या के अनुसार यह यहां का व्यस्ततम विमानक्षेत्र है। यहां का परिसर १५ वर्ग कि.मी में विस्तृत है। इसमें विमानक्षेत्र के अलावा शाही टर्मिनल, रॉयल सऊदी वायु सेना की सुविधा एवं विमानक्षेत्र स्टाफ़ हेतु आवासीय परिसर भी हैं।
चैत्र
चैत्र हिंदू पंचांग का पहला मास है। इसी महीने से भारतीय नववर्ष आरम्भ होता है। हिंदू वर्ष का पहला मास होने के कारण चैत्र की बहुत ही अधिक महता है। अनेक पर्व इस मास में मनाये जाते हैं। चैत्र मास की पूर्णिमा, चित्रा नक्षत्र में होती है इसी कारण इसका महीने का नाम चैत्र पड़ा।
मान्यता है कि सृष्टि के रचयिता ब्रह्मा ने चैत्र मास की शुक्ल प्रतिपदा से ही सृष्टि की रचना आरम्भ की थी। वहीं सतयुग का आरम्भ भी चैत्र माह से माना जाता है।
पौराणिक मान्यताओं के अनुसार इसी महीने की प्रतिपदा को भगवान विष्णु के दशावतारों में से पहले अवतार मतस्यावतार अवतरित हुए एवं जल प्रलय के बीच घिरे मनु को सुरक्षित स्थल पर पहुँचाया था, जिनसे प्रलय के पश्चात नई सृष्टि का आरम्भ हुआ।
इसी दिन आर्य समाज (१८७५) एवं राष्ट्रीय स्वयंसेवक संघ (१९२५) की स्थापना हुई थी।